جمهور باشقانی رجب طیب اردوغان قوزیی عراق بولگه سل رهبرلیگی‌نین حال-حاضیردا دینج‌لیک و ریفاه ایچینده یاشاماسیندا ان بؤیوک پایین تورکیه‌نین اولدوغونو سؤیله‌دی.
اردوغان جمهورباشقان‌لیغی ساراییندا تشکیل ائدیلن نؤبتی مختارلار (کندخدالار) گؤروشونده اربیل رهبرلیگینه سرت سؤزلرله سسلندی.
اردوغان قوزیی عراق کورد بولگه سل رهبرلیگی‌نین کئچمیشده مالی چتین‌لیک‌لرله قارشی-قارشییا قالا‌راق دؤولت ایشچی‌لری‌نین حقوق لارینی بئله اؤده‌یه بیلمه‌دیگی زامان تورکیه‌دن کردیت آلدیغینی خاطیرلادا‌راق دئدی کی، تورکیه اونلارا جدی میقداردا کردیت وئردی. هئچ کس ورمه‌دی، اما بیز وئردیک. ائله‌سه کئچمیشده قوزیی عراق کورد بولگه سل رهبرلیگینه کؤمک‌لیک گؤسترن تورکیه حال-حاضیردا نه اوچون سرحد منطقه‌لرینی، هاوا مکانینی باغلاییر؟ بو سوالین جاوابینی ایسه ان باشدا قوزیی عراق کورد بولگه سل رهبرلیگی‌نین وئرمه‌سی واجیب‌دیر.
قوزیی عراق کورد بولگه سل رهبرلیگی‌نین حاضیردا کرکوک-ون اؤزونه مخصوص اولدوغونو مدافعه ائتمه‌سینه سرت رئاکسیا گؤسترن جمهور باشقانی اردوغان قوزیی عراق کورد بولگه سل رهبرلیگی‌نین تلسیک آددیم‌لار آتدیغینی، هانسی اساس‌لارلا کرکوک-ون اؤزونون اولدوغونو قئید ائده‌رک دئدی کی، پ.کا.کا ترور تشکیلاتی کیمی الی قانلی تشکیلات‌لارا ایمکان یارا‌دان‌لارا البتده ایجازه وئرمریک. بیز اورادا پ.کا.کا-نین، داعش-ین، سوریه-ده پ.ی.د-نین، ی.پ.گ-نین بو بؤلگه‌لرده سربست آددیم آتماسینا ایجازه وئرمیجییک. داها اول ده وورغولادیغیم کیمی؛ بیر گئجه قفلتن گلریک، لازیم گلنی ده یئرینه یئتیرریک.
جمهور باشقانی اردوغان اونو دا دئدی کی، آرزولارینا مغلوب اولان‌لار ان جدی ضرری اؤز خالق‌لارینا وئریرلر. ایندی ارزاق، داوا و سایره کیمی اینسانی یاردیم‌لار بو بؤلگه‌دن گئتمهیهجک. آرتیق هاوا مکانی باغلی‌دیر. آرتیق اربیل‌دن بیر یئره اوچوش اولمایا‌جاق. چونکی ان اؤنملی هاوا مکانی بیزیک. احتیاج‌لاری بیز مرکزی ایداره‌یه گؤندرجییک. رسمی بغداد اینسانی یاردیم‌لاری قوزیی عراق خالقینا چات‌دیرا‌جاق. اما قوزیی عراق یئرلی ایداره‌نین باش‌لارینا نلر گتیردیگینی خالقین گؤرمه‌سینی، خالقین دا اونلارا لازیم اولان درسی ورمه‌سینی ایستییریک.
